b'\n_START_ARTICLE_\nCitrinos r\xc5\xabg\xc5\xa1tis\n_START_PARAGRAPH_\nCitrinos r\xc5\xabg\xc5\xa1tis \xe2\x80\x93 silpna organin\xc4\x97 r\xc5\xabg\xc5\xa1tis, kurios chemin\xc4\x97 formul\xc4\x97 yra C\xe2\x82\x86H\xe2\x82\x88O\xe2\x82\x87._NEWLINE_Citrin\xc5\xb3 r\xc5\xabg\xc5\xa1tis \xe2\x80\x93 tai r\xc5\xabg\xc5\xa1taus skonio balta biri kristalin\xc4\x97 med\xc5\xbeiaga (monohidratas)._NEWLINE_Yra kiekvieno gyvo organizmo sud\xc4\x97tyje, kaip dalinis vis\xc5\xb3 k\xc5\xabno l\xc4\x85steli\xc5\xb3 med\xc5\xbeiag\xc5\xb3 apykaitos raktas. Didel\xc4\x97s koncentracijos randamos cirtusiniuose vaisiuose: kivyje, bra\xc5\xa1k\xc4\x97se ir kituose vaisiuose. _NEWLINE_Citrin\xc5\xb3 r\xc5\xabg\xc5\xa1tis padidina daugelio antioksidatori\xc5\xb3 aktyvum\xc4\x85, ta\xc4\x8diau pati n\xc4\x97ra antioksidatorius. _NEWLINE_Citrinos r\xc5\xabg\xc5\xa1tis naudojama kaip konservantas (E330). Naudojama ir kaip r\xc5\xabg\xc5\xa1tingum\xc4\x85 reguliuojanti med\xc5\xbeiaga, o taip pat kaip aromato stipriklis. Ji padidina gelio stiprum\xc4\x85 marmeladuose ir suma\xc5\xbeina vaisi\xc5\xb3 bei dar\xc5\xbeovi\xc5\xb3 fermentin\xc4\xaf mink\xc5\xa1timo patams\xc4\x97jim\xc4\x85. Ji naudojama tiek maistui gaminti, tiek odos prie\xc5\xbei\xc5\xabros produktuose (kosmetika). Jos antioksidacinis poveikis padeda maksimaliai suma\xc5\xbeinti \xc5\xbealing\xc4\x85 saul\xc4\x97s ir aplinkos poveik\xc4\xaf. Gerai balina ir dr\xc4\x97kina od\xc4\x85.\n_START_SECTION_\nGamyba\n_START_PARAGRAPH_\nPramoniniu b\xc5\xabdu gaminamas fermentuojant cukraus gamybos atliek\xc4\x85 melas\xc4\x85 Aspergillus niger pel\xc4\x97siais.\n_START_SECTION_\nCharakteristikos\n_START_PARAGRAPH_\nFormul\xc4\x97: C\xe2\x82\x86H\xe2\x82\x88O\xe2\x82\x87_NEWLINE_Molin\xc4\x97 mas\xc4\x97:192,124 g/mol_NEWLINE_Lydymosi temperat\xc5\xabra: 153 \xc2\xb0C_NEWLINE_Tankis: 1,66 g/cm\xc2\xb3'